Zmluva o dielo

 číslo: ............../2019

uzatvorená v zmysle ustanovení § 536 a nasl. Obchodného zákonníka v platnom znení nasledovne:

1. Zmluvné strany

1. Objednávateľ: Obec Uňatín

 Sídlo: 962 41 Uňatín 49

 zastúpený: Bc. Lenka Sedmáková, starostka obce

 IČO: 00648949

 DIČ: 2021120420

 Bankové spojenie: VUB a. s. pobočka Krupina

 IBAN: SK84 0200 0000 0009 1742 8412

 Telefón: 045/551 25 95;  0918 476 560

 E- mail: obec.unatin@gmail.com

 Oprávnené osoby na rokovanie :

 - vo veciach technických: Bc. Lenka Sedmáková

 - vo veciach zmluvných: Bc. Lenka Sedmáková

2. Zhotoviteľ:

 Sídlo:

 zastúpený :

 IČO:

 IČ DPH :

 DIČ:

 Bankové spojenie:

 IBAN:

 Zapísaný :

 Telefón :

 E-mail:

 Oprávnené osoby na rokovanie :

* vo veciach technických :
* vo veciach zmluvných :
1. Predmet zmluvy
2. Predmetom tejto zmluvy je realizácia diela v rozsahu cenovej ponuky Zhotoviteľa vypracovanej na základe podkladov poskytnutých od objednávateľa na stavbe: „Chodník“ v obci Uňatínn. Miesto plnenia je katastrálne územie obce Uňatín.
3. Zhotoviteľ sa zaväzuje, že za podmienok stanovených v tejto zmluve a vo výzve na predkladanie ponúk zabezpečí realizáciu diela podľa „VÝKAZU VÝMER“/ „POLOŽKOVITÉHO ROZPOČTU“ oceneného zhotoviteľom, ktorý tvorí neoddeliteľnú súčasť zmluvy (Príloha č.1 zmluvy) a podľa projektovej dokumentácie od KONSTRUKT STEEL s. r. o., Rázusova 51, 977 01 Brezno; zodpovedný projektant je Ing. Peter Škrovina; autorizovaný stavebný inžinier; reg. číslo 0372.
4. Zhotoviteľ sa zaväzuje vykonať pre objednávateľa dielo na svoj náklad, vo vlastnom mene a na vlastnú zodpovednosť.
5. Objednávateľ sa zaväzuje riadne zhotovené dielo, vykonané podľa tejto zmluvy prevziať a zaplatiť zaň dohodnutú cenu.

III. Termín zhotovenia diela

1. Predmet zmluvy začne zhotoviteľ uskutočňovať do 7 pracovných dní po písomnej výzve objednávateľa.
2. Zhotoviteľ odovzdá predmet plnenia najneskôr do 60 dní od začatia prác. Ak predmet plnenia zhotoviteľ ukončí pred dohodnutým termínom, objednávateľ sa zaväzuje ho prevziať aj v skoršom ponúknutom termíne.
3. Dielo sa považuje za zhotovené vykonaním všetkých prác a dodávok podľa čl. II.tejto

zmluvy bez akýchkoľvek vád a nedorobkov. Za odovzdané a prevzaté sa dielo považuje vykonaním prehliadky objednávateľa a zhotoviteľa a podpísaním zápisnice o odovzdaní a prevzatí diela oboma zmluvnými stranami.

1. Objednávateľ nie je povinný prevziať dielo s vadami. V tomto prípade objednávateľ určí zhotoviteľovi primeranú lehotu na odstránenie vád a nedorobkov.
2. Dodržanie času plnenia zo strany zhotoviteľa je závislé od riadneho a včasného

poskytnutia súčinnosti objednávateľa dohodnutého v tejto zmluve. Po dobu omeškania objednávateľa s poskytnutím súčinnosti nie je zhotoviteľ v omeškaní so splnením záväzku, vtedy je doba zhotovenia predĺžená o omeškania objednávateľa.

1. Lehota uvedená v bode 2 je najneskoršie prípustná a neprekročiteľná s výnimkou:

- vyššej moci (neočakávané prírodné a iné javy),

- v prípade zmien a v rozsahu podľa pokynov objednávateľa,

- vydania príkazov a zákazov orgánov verejnej správy, ak tieto neboli vyvolané/ spôsobené konaním zhotoviteľa.

1. Predĺžené lehoty plnenia sa určia maximálne v preukázateľne nevyhnutnej dĺžke

 trvania okolnosti podľa bodu 6.

IV. Cena diela

1. Cena za dielo je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov a platná pri splnení kvalitatívnych a dodacích podmienok, určených STN, pri dodržaní bežných technologických postupov a bezpečnostných predpisov, materiálov a technologických častí v I. kvalitatívnej triede vo výške:

|  |
| --- |
| Cena diela bez DPH:DPH 20 % :Cena diela spolu s DPH:Slovom:  |

1. Cena za zhotovenie diela stanovená v bode 1 tohto článku je doložená položkovitým rozpočtom.

V. Fakturácia a platenie

1. Ak budú zo strany objednávateľa požadované menej práce a dodávky oproti zmluve, tieto budú odpočítané z ceny diela na základe položiek podľa cenovej ponuky predloženej zhotoviteľom.
2. Fakturácia sa uskutoční po ukončení prác a dodávok na základe súpisu vykonaných práca dodávok potvrdených objednávateľom podľa cenovej kalkulácie. Faktúry budú vystavené podľa zmluvy spolu s príslušnou DPH, pripadajúcou na fakturované vykonané práce.
3. Zhotoviteľ predloží Objednávateľovi najneskôr po skončení mesiaca pred vystavením faktúry, na vecnú kontrolu mesačný súpis skutočne vykonaných množstiev prác a dodávok.
4. Po ukončení diela v deň odovzdávacieho a preberacieho konania zhotoviteľ predloží konečnú faktúru, ktorej splatnosť je do 60 dní. Prílohou faktúry bude súpis vykonaných prác.
5. Faktúra – originálny písomný doklad musí spĺňať náležitosti daňového a účtovného dokladu v jednom a musí obsahovať originálny podpis vystavujúcej strany s týmito údajmi:
* označenie, že ide o faktúru
* IČO oboch zmluvných strán
* náležitosti podľa § 71 ods. 2 zák. č. 222/2004 Z. z. v znení neskorších predpisov
* číslo objednávky alebo zmluvy (vrátane platných dokladov)
* deň vystavenia faktúry
* deň odoslania faktúry
* termín splatnosti faktúry
* konštantný symbol
* názov a  cenu diela
* formu úhrady
* výšku plnenia celkom
* sumu k úhrade
* meno, podpis a telefonické spojenie zodpovedného zamestnanca vystavovateľa
* pečiatku vystavovateľa faktúry
* miesto výkonu prác
1. V prípade, že faktúra nebude obsahovať náležitosti dohodnuté v bode 4 tohto článku, je objednávateľ oprávnený faktúru vrátiť bez zaplatenia. Oprávneným vrátením faktúry prestáva plynúť lehota splatnosti a táto plynie celá odo dňa doručenia opravenej (novej) faktúry.
2. Faktúra musí byť vystavená v origináli.

VI. Povinnosti zhotoviteľa

1. Zodpovedným zástupcom zhotoviteľa pre realizáciu diela je …………………….
2. Objednávateľ poveruje funkciou stavebného dozoru zodpovedného pracovníka:

.............................................

1. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržať technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán.
2. Stavebné práce vykonané Zhotoviteľom diela musia byť vykonané podľa technologických postupov v zmysle STN platných v čase realizácie diela, pri dodržaní predpisov o bezpečnosti a ochrany zdravia pri práci.
3. Zhotoviteľ nesie zodpovednosť za bezpečnosť a ochranu zdravia svojich pracovníkov.
4. Zhotoviteľ zodpovedá za poriadok a čistotu na stavenisku.
5. Zhotoviteľ sa zaväzuje zrealizovať dielo v požadovanej kvalite a v súlade s platnými normami.
6. Zhotoviteľ je povinný viesť stavebný denník v súlade s §46 pís. d zákona č. 50/1976 Zb. o územnom plánovaní a stavebnom poriadku v znení neskorších predpisov. Stavebný denník musí byť na stavbe trvale prístupný stavebnému dozoru Objednávateľa, prípadne iným osobám, ktoré majú právo robiť v ňom zápisy alebo kontroly.
7. Zhotoviteľ je povinný strpieť výkon kontroly/auditu/overovania súvisiaceho s dodávateľskými prácami kedykoľvek, a to oprávnenými osobami v zmysle všeobecných zmluvných podmienok zmluvy o poskytnutí NFP a poskytnúť im všetku potrebnú súčinnosť.

VII. Povinnosti objednávateľa

1. Objednávateľ sa zaväzuje, že prevezme ukončené dielo písomnou formou a to zápisom o odovzdaní a prevzatí diela.
2. Objednávateľ sa zaväzuje, že zaplatí za zhotovenie diela dohodnutú sumu v dohodnutom termíne.

VIII. Zodpovednosť za vady, záruka, škody

1. Zhotoviteľ zodpovedá za to, že predmet tejto zmluvy je zhotovený podľa podmienok zmluvy, a že počas záručnej doby bude mať vlastnosti dohodnuté v tejto zmluve.
2. Zhotoviteľ zodpovedá za závady, ktoré dielo má v čase jeho odovzdania objednávateľovi. Za závady, ktoré sa prejavili po odovzdaní diela, zodpovedá zhotoviteľ iba vtedy, ak neboli spôsobené zlým užívaním diela.
3. Zhotoviteľ nezodpovedá za závady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval.
4. Záručná lehota na dielo, ktoré je predmetom zmluvy je 60, slovom šesťdesiat mesiacov Záruka začína plynúť dňom odovzdania diela objednávateľovi. Pokiaľ objednávateľ bezdôvodne oddiali prevzatie diela po vyzvaní zhotoviteľom - záručná doba sa adekvátne skráti.
5. Zhotoviteľ nezodpovedá za kvalitu prevedených prác a dodaného materiálu v prípadoch:

- ak zariadenie poškodí objednávateľ alebo tretia osoba,

- ak poškodenie vznikne nesprávnym zaobchádzaním alebo nepovolenou manipuláciou.

1. Prípadné reklamácie objednávateľ uplatní písomnou formou na adresu zhotoviteľa, bez zbytočných odkladov, po zistení nedostatkov, alebo poruchy - s popisom závady, poprípade uvedie ako sa prejavuje závada.
2. Zhotoviteľ sa zaväzuje nahlásenú závadu začať odstraňovať do 24 hodín od prijatia písomnej reklamácie a závadu odstrániť čo v najkratšom čase. V prípade, že závadu nemôže z technických príčin odstrániť do 24 hodín, upozorní objednávateľa na dôvod a určí najkratší možný termín odstránenia závady**.**
3. Zhotoviteľ splní svoju povinnosť vykonať dielo, ktoré je predmetom tejto zmluvy, riadnou realizáciou prác. Zhotoviteľ odovzdá dielo objednávateľovi a objednávateľ je povinný riadne ukončené dielo bez vád a nedorobkov prevziať. Objednávateľ môže prevziať i dielo, ktoré má drobné vady a nedorobky, nebrániace jeho riadnemu užívaniu.
4. Zmluvné strany pri odovzdaní a prevzatí spíšu zápisnicu o odovzdaní a prevzatí, ktorá bude podpísaná oboma zmluvnými stranami. V zápisnici musí objednávateľ výslovne prehlásiť, či dielo preberá alebo nie a pokiaľ nie, z akých dôvodov.
5. Zhotoviteľ zodpovedá za vady ním spôsobené, ktoré má dielo v čase jeho odovzdania, ako aj za vady, ktoré sa vyskytnú po prevzatí diela v rozsahu § 560 – 562 Obchodného zákonníka.
6. Zhotoviteľ sa zaväzuje prípadné vady diela bezplatne odstrániť bez zbytočného odkladu po uplatnení oprávnenej reklamácie objednávateľom resp. budúcim užívateľom diela v dohodnutých lehotách.
7. V prípade vzniku škody budú zmluvné strany postupovať pri je náhrade v súlade s ustanoveniami § 373 – 386 Obchodného zákonníka.

IX. Prekážky v práci, prerušenie prác, zastavenie prác

1. Objednávateľ osobitne uhradí zhotoviteľovi všetky preukázateľné náklady súvisiace s odstránením nepredvídaných prekážok, ktoré sa vyskytnú pri realizácii diela, okrem prekážok, ktoré zavinil zhotoviteľ. Súčasne budú dodatkom k zmluve upravené všetky ustanovenia zmluvy súvisiace s výskytom a odstránením nepredvídanej prekážky vopred odsúhlasenej stavebným dozorom objednávateľa.
2. Ak objednávateľ alebo orgán na to oprávnený dá príkaz na prerušenie prác, súvisiacich s plnením záväzku, zhotoviteľ je povinný tento príkaz akceptovať a uschovať všetko, čo pripravil na plnenie záväzku.
3. Objednávateľ je povinný uhradiť zhotoviteľovi náklady účelne vynaložené v súvislosti s prerušením, ktoré bolo spôsobené z dôvodov mimo zhotoviteľa.

X. Osobitné podmienky plnenia zmluvy - povinnosť zriadiť pracovné miesto

1. Zmluvné strany sa dohodli, že počas doby plnenia tejto zmluvy bude zhotoviteľ v mieste zhotovovania diela realizovať pre ľudí znevýhodnených na trhu práce, dočasné vyrovnávacie opatrenia.
2. Zhotoviteľ sa zaväzuje, že počas doby realizácie stavebných prác zamestná podľa zákona 311/2001 Z.z. (Zákonník práce) minimálne jednu nezamestnanú osobu s dôrazom na dlhodobo nezamestnané osoby, ktoré sú nezamestnané, pričom uprednostnená je dlhodobo nezamestnaná osoba v zmysle § 8 zákona č. 5/2004 o službách zamestnanosti a o zmene a doplnení niektorých zákonov.
3. Pri hľadaní vhodných uchádzačov o zamestnanie podľa bodu 2 poskytne objednávateľ zhotoviteľovi potrebnú súčinnosť. Splnenie podmienok uchádzačmi o zamestnanie podľa bodu 2 sa zistí vyhlásením uchádzača. Splnenie podmienok uchádzačmi o zamestnanie podľa bodu 2. potvrdí zhotoviteľovi objednávateľ.
4. Ak nie je objektívne možné nájsť uchádzača o zamestnanie spĺňajúceho podmienku podľa bodu 2., je zhotoviteľ povinný o tomto informovať bezodkladne písomne objednávateľa a nemožnosť splnenia podmienok podľa bodu 2. primerane preukázať.
5. Zamestnaním podľa bodu 2. sa rozumie uzatvorenie pracovnej zmluvy na dobu určitú, pracovnej zmluvy na dobu neurčitú alebo dohody o prácach vykonávaných mimo pracovného pomeru s vybraným uchádzačom o zamestnanie.
6. Zhotoviteľ je povinný zamestnať podľa bodu 2. uchádzača o zamestnanie najneskôr do dátumu začatia stavebných prác a v uvedenej lehote splnenie tejto podmienky preukázať objednávateľovi.
7. Ak v priebehu plnenia zmluvy príde z akéhokoľvek dôvodu k skončeniu pracovného pomeru s osobou, ktorú zamestnal zhotoviteľ podľa bodu 2, je zhotoviteľ povinný bezodkladne, najneskôr do 7 dní, zamestnať iného uchádzača o zamestnanie spĺňajúceho podmienky podľa tejto zmluvy.
8. Splnenie povinnosti podľa tohto článku zmluvy je zhotoviteľ povinný bezodkladne preukázať objednávateľovi. Povinnosti zhotoviteľa podľa predpisov o ochrane osobných údajov týmto nie sú dotknuté.
9. V prípade ak je zhotoviteľ v omeškaní s plnením povinností podľa tohto článku zmluvy, je zhotoviteľ povinný zaplatiť objednávateľovi zmluvnú pokutu vo výške 100 eur za každý deň omeškania.

XI. Záverečné ustanovenia

1. Túto zmluvu je možné zmeniť alebo zrušiť len písomnými dodatkami k nej, podpísanými oprávnenými zástupcami zmluvných strán. To sa týka predovšetkým prípadov obmedzenia rozsahu diela alebo jeho rozšírenia nad rámec tejto zmluvy. V oboch prípadoch je predchádzajúca zmena zmluvy nevyhnutnou podmienkou, bez splnenia ktorej nie je možné požadovať zmenu ceny.
2. Realizácia diela je podmienená pridelením finančných prostriedkov a schválením procesu zadávania zákazky. V prípade ak nebude schválená žiadosť objednávateľa o nenávratné finančné prostriedky, prípadne nebude schválená táto zmluva v rámci kontroly verejného obstarávania, objednávateľ má právo odstúpiť od tejto zmluvy.
3. Táto zmluva je vyhotovená v 5 - tich vyhotoveniach, pričom každý z nich je originálom, z ktorých objednávateľ dostane 3 vyhotovenia zmluvy a zhotoviteľ 2 vyhotovenia.
4. Pokiaľ nebolo v zmluve dohodnuté niečo iné, riadia sa právne vzťahy a pomery zo zmluvy vyplývajúce a vznikajúce obchodným zákonníkom.
5. Zmluva nadobúda platnosť dňom jej podpisu zmluvnými stranami a účinnosť dňom nasledujúcom po dni jej zverejnenia na webovom sídle obce.
6. Neoddeliteľnou súčasťou tejto zmluvy o dielo je jedna príloha:

Položkovitý rozpočet z cenovej ponuky zhotoviteľa

1. Zmluvné strany vyhlasujú, že si túto zmluvu pred jej podpisom prečítali, že bola spísaná po vzájomnom prerokovaní na základe ich pravej a slobodnej vôle, nie v tiesni a nie za nápadne nevýhodných podmienok a na znak súhlasu s celým jej obsahom ju podpisujú.

.

Uňatín DD. MM. 2019 Miesto DD. MM. 2019

Za objednávateľa: Za zhotoviteľa

........................................................ ................................................

 Bc. Lenka Sedmáková

 starostka obce